इस सवाल का एक जवाब बन कर आय़ा है वेब पोर्टल 'तुम-भी डॉट कॉम'. यह कला और कला के कद्रदानों के लिए एक साझा मंच है.फ़िल्म निर्देशक अनुराग कश्यप और अभिनेत्री कल्कि कोएचलिन इस पोर्टल से जुड़े हुए हैं जिन्होने हाल ही में इसे लॉन्च किया.मुंबई में इसकी शुरुआत करने पहुंचे अनुराग कश्यप ने बताया कि' तुम-भी डॉट कॉम' हर कलाकार के लिए उपयोगी है. चित्रकला, संगीत औऱ कविताओं से लेकर लघु फ़िल्मों तक हर तरह की कला के नमूने इस पर आमंत्रित हैं. कलाकारों का पूरा परिचय भी यहां उपलब्ध होगा'.अनुराग कहते हैं कि इस पोर्टल के लॉन्च के मौक़े पर मौजूद अभिनेत्री कल्कि कोएचलिन ने मुंबई में अपने शुरूआती दिनों को याद करते हुए कहा कि 'जब मैं इस शहर में आई थी काफ़ी दिक्क़तें होती थी. नए होने के कारण आपको पता ही नहीं चल पाता कि कहां क्या हो रहा है. इस लिहाज से तुम भी डॉट कॉम एक बहुत ही अच्छा प्रयास है'.मनोरंजन और कला की दुनिया में दिलचस्पी रखने वाले लोगों के लिए इसकी उपयोगिता बताते हुए कल्कि ने कहा कि 'अलग अलग स्टूडियो के चक्कर लगाने के बजाय अगर एक ही जगह पर अपना पोर्टफ़ोलियो देने से काम बन जाए तो इससे बेहतर क्या होगा'.हालांकि अनुराग कश्यप की नज़र इस बात पर है कि लोग इस नई शुरूआत में कितनी रूचि दिखाते हैं.